ສ​ຫລ ມອບອຸປະກອນ ປ້ອງ​ກັນການ​ຕິດ​ພະ​ຍາດ ແກ່ລາວ ເພື່ອ​ຮັບ​ມື ກັບການລະບາດ ຂອງ​ເຊື້ອ​ໄວ​ຣັ​ສ ໂຄໂຣນາ 
ອຸປະກອນເຫຼົ່ານີ້ ໄດ້ຮັບທຶນຊ່ວຍເຫຼືອລ້າ ຈາກ ສຫລ ໂດຍຜ່ານອົງການ USAID ເຊິ່ງລວມມີ ແຫວ່ນຕາ ປ້ອງກັນ ພະຍາດ ຈຳນວນ 440 ອັນ, ຊຸດຄຸມໃນການຜ່າຕັດ 1,500 ຊຸດ, ເຄື່ອງປ້ອງກັນໃບໜ້າ 220 ຊຸດ.
ທ່ານ ປ ອ ປີເຕີ ເຮມ໋ອນ, ເອກອັກຄະລັດຖະທູດ ສະຫະລັດອາເມລິກາປະຈໍາ ສປປ ລາວ ໄດ້ມອບອຸປະກອນປ້ອງກັນຕົນເອງໃຫ້ແກ່ທ່ານ ຮ ສ ດຣ ພູທອນ ເມືອງປາກ, ຮອງລັດ ຖະມົນຕີ ກະຊວງສາທາລະນະສຸກໃນພິທີມອບ-ຮັບເຊິ່ງໄດ້ຈັດຂຶ້ນທີ່ກະຊວງສາທາລະ ນະສຸກ, ນະຄອນຫຼວງວຽງຈັນ ຄັ້ງວັນທີກຸມພາ ທີ່ຜ່ານມາ ນີ້ແມ່ນການຊ່ວຍ ເຫຼືອຈາກ ສ ອາເມລິກາຕໍ່ ສປປ ລາວໃນການກຽມພ້ອມເພື່ອຮັບມືກັບການລະບາດຂອງ ເຊື້ອພະຍາດ ໂຄໂຣນາ ທີ່ອາດຈະເກີດຂຶ້ນໃນສປປ ລາວ ອຸປະກອນເຫຼົ່ານີ້ແມ່ນໄດ້ຮັບທຶນຊ່ວຍເຫຼືອລ້າຈາກ ສ ອາເມລິກາ ໂດຍຜ່ານອົງການ ພັດທະນາສາກົນສະຫະລັດ ຫຼື USAID ເຊິ່ງລວມມີ ແຫວ່ນຕາ ປ້ອງກັນພະຍາດ ຈຳນວນ 440 ອັນຊຸດຄຸມໃນການຜ່າຕັດ 1,500 ຊຸດເຄື່ອງປ້ອງກັນໃບໜ້າ 220 ຊຸດ, ລວມທັງຖົງສຳລັບໃສ່ຂີ້ເຫຍື້ອບໍ່ອະເຊື້ອຜ້າຢາງກັນເປື້ອນໜ້າກາກຄຸມປາກ N95ກ່ອງສຳລັບຂື້ເຫຍື້ອບໍ່ອະເຊື້ອຖົງມື ແລະ ວັດຖຸສຳລັບອະນາໄມມື ອຸປະກອນເຫຼົ່ານີ້ແມ່ນຈະໄດ້ຖືກນຳສົ່ງຕໍ່ໄປໃຫ້ສູນກາງທີ່ຢູ່ໃນຂົງເຂດ ແລະ ແຂວງຕ່າໆ ຢູ່ທົ່ວປະເທດ ທີ່ກຳລັງມີຄວາມຕ້ອງການສູງສຸດ ໃນພິທີມອບຮັບດັ່ງກ່າວທ່ານເອກອັກຄະລັດຖະທູດ ເຮມ໋ອນກ່າວວ່າ: “ພິທີ ມອບ-ຮັບ ອຸປະກອນການແພດໃນມື້ນີ້ໄດ້ເນັ້ນໃຫ້ເຫັນເຖິງຄວາມໝາຍຂອງການເປັນຄູ່ຮ່ວມພາຄີກັນແບບຮອບດ້ານຂອງ ສ ອາເມລິກາ ກັບ ສປປ ລາວ ການສະໜອງອຸປະກອນ ການແພດທີ່ສຳຄັນຍິ່ງເຫລົ່ານີ້ຈະຊ່ວຍນັກຊ່ຽວຊານ ແລະພະນັກງານການເເພດໃນ ຂະນະທີ່ລາວ ພະຍາຍາມປ້ອງກັນການແຜ່ຜາຍຂອງພະຍາດຕິດເເປດໃໝ່ ລວມທັງ ເຊື້ອໄວຣັສໂຄໂຣນາຊະໜິດໃໝ່ພວກເຮົາ ມີຄວາມພູມໃຈທີ່ໄດ້ສະໜັບສະໜູນບັນ ດາພະນັກງານກາແພດໝໍແລະປະຊາຊົນທີ່ຢູ່ໃນສະພາບສ່ຽງໄພຢູ່ໃນພາລະກິດອັນນີ້ ” ອຸປະກອນປ້ອງກັນຕົນເອງ ຈະຊ່ວຍພະນັກງານການແພດຢູ່ໃນທົ່ວລາວ ຮັບມືຢ່ງວ່ອງ ໄວ ແລະມີຄວາມປອດໄພໃຫ້ແກ່ບັນດາຄົນທີ່ອາດຈະເຈັບປ່ວຍຍ້ອນພະຍາດນີ້ ທີ່ຈະ ແດງໃຫ້ເຫັນອາການຄ້າຍຄືວ່າ ຈະເປັນຫວັດ ຫລືໄຂ້ວັດໃຫຍ່ ການຊ່ວຍເຫຼືອຄັ້ງນີ້ແມ່ນອີງຕາກການຮ້ອງຂໍຈາກກົມຄວບຄຸມພະຍາດຕິດຕໍ່ກະ ຊວງສາທາລະນະສຸກ ນອກຈາກນີ້ການຊ່ວຍເຫລືອນີ້ແລ້ວ, ສະຫະລັດ ຍັງໄດ້ເຮັດວຽກຢ່າງໃກ້ຊິດ ກັບລັດ ຖະບານ ແລະ ປະຊາຊົນລາວໃນຫຼາຍໂຄງການ ເພື່ອປັບປຸງວຽກງານ ທາງດ້ານສາ ທາລະນະສຸກໃນທົ່ວປະເທດ ໂຄງການເຫລົ່ານີ້ ລວມມີ ການດຳເນີນຄວາມພະຍາ ຍາມ ໃນການປັບປຸງການໂພສະນາການ ໂດຍຜ່ານ ໂຄງ ການອາຫານທ່ຽງໂຄງ ການແກ້ໄຂບັນຫາສຸຂະພາບຂອງແມ່ ແລະເດັກນ້ອຍ ແລະການດຳເນີນຄວາມພະ ຍາຍາມໃນການແກ້ໄຂ ແລະປ້ອງກັນການແຜ່ລະ ບາດຂອງພະຍາດຕິດແປດ